stanford-oval/wikipedia huggingface dataset:
משפט רמזי
משפט רמזי האינסופי > הכללות

משפט ארדש-רדו: יהי  \ \kappa  מונה אינסופי. בכל צביעה ב- \ \kappa  צבעים (או פחות מזה) של הגרף השלם שעוצמת קבוצת הקודקודים שלו גדולה מ- \ 2^{\kappa }, יש תת-גרף מונוכרומטי שעוצמתו גדולה מ- \ \kappa . למשל, בכל צביעה של הגרף השלם שעוצמת קבוצת הקודקודים שלו גדולה מ- \ 2^{\aleph _{0}}, יש תת-גרף מונוכרומטי שאינו בן מניה.
משפט רמזי הסופי

מספר רמזי  \ R_{n,m} הוא הגודל הקטן ביותר של גרף שלם שקשתותיו צבועות בשני צבעים, נאמר אדום וכחול, המבטיח שהגרף יכיל תת-גרף שלם בן n קודקודים שכולו אדום, או תת-גרף שלם בן m קודקודים שכולו כחול. העובדה שמספרים אלה קיימים היא משפט רמזי. ההוכחה, באינדוקציה, מראה שלמעשה  \ R_{n,m}\leq R_{n-1,m}+R_{n,m-1}, ומכיוון ש-  \ R_{2,n}=R_{n,2}=n, מתקיים  \ R_{n,m}\leq {\binom {n+m-2}{n-1}}. הערכים המדויקים של מספרי רמזי  \ R_{n,n} אינם ידועים עבור  \ n\geq 5. ידועים החסמים  \ (n+1)\cdot 2^{(n+1)/2}\leq R_{n+1,n+1}\leq {\binom {2n}{n}}\approx {\frac {1}{\sqrt {\pi n}}}4^{n}. ב-2020 הצליח Ashwin Sah, בעזרת שיטות של קוואזי-אקראיות, להכפיל את החסם העליון בגורם של  \ e^{-c(\log n)^{2}} כאשר c קבוע . ב-2023 הושג, לראשונה מאז 1935, שיפור אקספוננציאלי של החסם העליון:  \ R_{n,n}<(3.993)^{n} .
את ההגדרה לעיל אפשר להרחיב למספר סופי כלשהו של צבעים, ולגרפים כלשהם במקום תת-הגרפים השלמים.
ניסוח מהופך של המשפט קובע שבכל צביעה בשני צבעים של הגרף השלם על n קודקודים, יש תת-גרף חד-צבעי בן d קודקודים, כאשר  \ d=2\log _{2}({\frac {e^{2}}{8}}{\frac {n}{\log _{2}(n)}})+o(1)\approx 2\log _{2}(n); תוצאה זו היא הטובה ביותר האפשרית.
משפט רמזי הסופי > הוכחת המשפט

ההוכחה תעשה באינדוקציה על  \ m,n
ברור ש- \ R_{1,m}=R_{n,1}=1 לכל n,m, משום שקודקוד בודד הוא גרף שלם בגודל 1 (וכל אפס הקשתות שלו אדומות וגם כחולות).
עבור  \ n,m>1 נראה כי  \ R_{n,m}\leq R_{n-1,m}+R_{n,m-1}.
נניח נתון גרף מלא  \ G בגודל  \ R_{n-1,m}+R_{n,m-1} שקשתותיו צבועות בכחול ואדום. נבחר ממנו צומת v ונסמן ב B את כל הצמתים שיש מהם קשת כחולה ל v ונסמן ב A את כל הצמתים שיש מהם קשת אדומה ל v.
על ידי סימון זה מקבלים ש  \ R_{n-1,m}+R_{n,m-1}=1+|A|+|B|. לא ייתכן שגם  \ R_{n-1,m}>|A| וגם  \ R_{n,m-1}>|B| - נניח תחילה ש  R_{n-1,m}\leq |A|.
אם בגרף הנפרש על ידי צומתי  \ A יש קליקה בגודל  \ n-1 שכל הקשתות בה צבועות בצבע אדום, אז יחד עם הצומת  \ v מקבלים קליקה בגרף  \ G בגודל  \ n שכל קשתותיה אדומות. אחרת, מהנחת האינדוקציה מקבלים שבגרף הנפרש על ידי צומתי  \ A ישנה קליקה בגודל  \ m שכל קשתותיה כחולות.
בצורה דומה, אם  \ R_{n,m-1}\leq |B| אז או שבגרף הנפרש על ידי  \ B יש קליקה בגודל  \ n שכל קשתותיה צבועות באדום, או שיש קליקה בגודל  \ m-1 שכל קשתותיה צבועות בצבע כחול, ואז יחד עם  \ v מקבלים קליקה ב  \ G בגודל  \ m שכל קשתותיה צבועות בצבע כחול.
סה"כ מקבלים שב  \ G ישנה קליקה אדומה בגודל  \ n או קליקה כחולה בגודל  \ m.
ראו גם

משפט טורן
לקריאה נוספת

R. Graham, B. Rothschild, J.H. Spencer, Ramsey Theory, John Wiley and Sons, NY, 1990
הצי המלכותי הדני

| --- | --- |

 
 זרועות
  הצבא המלכותי הדני
  הצי המלכותי הדני
  חיל האוויר המלכותי הדני
  משמר המולדת הדני
 עיטורים ומבנה פיקודי
 עיטורי כוחות ההגנה של דנמרק
 דרגות כוחות ההגנה של דנמרק
 היסטוריה צבאית
 היסטוריה צבאית של דנמרק
 היסטוריה של דנמרק
הצי המלכותי הדני (בדנית: Kongelige Danske Marine או Søværnet) הוא הזרוע הימית של כוחות ההגנה של דנמרק. תפקידו העיקרי של הצי הוא ההגנה על המים הטריטוריאליים של דנמרק, איי פארו וגרינלנד. משימות נוספות הן: סיור, חיפוש והצלה, הפעלת שוברות קרח, טיפול ומניעת זיהום נפט והשתתפות במשימות בינלאומיות.
בין השנים 1509-1814, כאשר הייתה דנמרק חלק מהאיחוד של דנמרק-נורווגיה, היה הצי חלק מהצי הדני-נורווגי. עד לקרב קופנהגן (1807) הייתה לצי השפעה אסטרטגית חזקה באירופה, אך מאז, כאשר הוחרמו רובן של ספינות הצי על ידי הצי המלכותי הבריטי, קטנו ממדיו באופן משמעותי. למרות זאת, הצי כיום הוא צי המצויד בספינות גדולות ומשוכללות שהוכנסו לשירות מאז סוף המלחמה הקרה. ניתן להסביר זאת במיקומה האסטרטגי של דנמרק כחברת נאט"ו השוכנת על פתח הים הבלטי.
ספינות הצי המלכותי הדני נושאות את הקידומת KDM) Kongelige Danske Marine) שמתורגמת לאנגלית ל-Her / His Danish Majesty's Ship ובראשי תיבות HDMS. הצי המלכותי הדני הוא אחד הציים היחידים בנאט"ו שלא מפעיל צוללות.
הנס הימי של דנמרק
היסטוריה

קו המתאר הגאוגרפי של דנמרק (לא כולל איי פארו וגרינלנד), מאופיין ביחס בין קו החוף לשטח של : 1:5.9. לשם ההשוואה, הנתון המקביל של הולנד הוא 1:92.1 ושל ארצות הברית הוא 1:493.2.
היסטוריה > התקופה הוויקינגית

מסיבה זו יש לדנמרק היסטוריה ימית ארוכת ימים ששורשיה מגיעים למאה התשיעית כאשר לויקינגים היו ציים קטנים אך מאורגנים היטב. הספינות היו עוגנות לרוב במספר קטן של כפרים, שהיה להם הסכם הגנה משותף. הספינות הוויקינגיות, בדרך כלל מסוג קנאר (Knarr), היו קלות, ולפיכך היה קל לנייד אותן מכפר לכפר בדרכי היבשה. בחלוף הזמן, הסכמי ההגנה הובילו לצמיחתם של ציים גדולים והתקפיים יותר שהויקינגים השתמשו בהם למעשי ביזה באזורי החוף. לאחר התקופה הוויקינגית, ועד למאה ה-15, כלל הצי בעיקר ספינות סוחר. ידוע שלמלך וולדמר היה צי של יותר מ-1000 ספינות במהלך כיבוש אסטוניה ב-1219. הצי הזה היה מסוגל לשאת איתו יותר מ-30,000 חיילים על סוסיהם וציודם.
היסטוריה > הצי של איחוד קאלמאר

החל מסוף המאה ה-14 היה קיים בדנמרק צי. מרגרטה הראשונה, מלכת דנמרק, שייסדה את איחוד קאלמאר, שכלל את דנמרק, נורווגיה, שוודיה, איסלנד, גרינלנד, איי פארו, איי שטלנד, אורקני וחלקים מפינלנד ומגרמניה, הורתה להקים צי, בעיקר כדי להגן על האיחוד כנגד ברית ערי הנזה. לפני כן כלל הצי הלאומי ספינות שהיו בבעלותם של אנשי האצולה, אך למדינה עצמה לא היה צי. המלכים שקדמו למרגרטה לא יכלו לפיכך להסתמך על התגייסותה של האצולה, שלעיתים הייתה במצב של עימות מול המלוכה. המלכה מרגרטה הורתה על הקמתו של צי שיופעל על ידי המלוכה ויוחזק על ידה. האצילים עדיין סיפקו את הצוותים שאיישו את הספינות, למרות שהגרעין של צוותי הספינות הועסק על ידי המלכה.
היסטוריה > התרחבות הסחר

במהלך המאה ה-15, בעיקר בתקופת שלטונו של המלך הנס התרחב הסחר הדני במידה ניכרת. בהיותה של הספנות הדרך הטובה ביותר להובלת סחורות באותם ימים, היה צורך להגן יותר ויותר על נתיבי הים. המלך הנס היה זה שהקים את הצי המשותף הדני-נורווגי ב-1509 ועקב כך הוגדל באופן משמעותי מספר הימאים המקצועיים. הימאים היו בעיקר פושעים שביצעו עברות קלות, שבחרו בין עבודה בצי של המלך לבין מאסר. הם קיבלו הכשרה בסיסית בימאות ובנגרות ובכך התאפשר להם להפליג על הספינות. האחריות לתפעול כלי הנשק הייתה עדיין בידיהם של מגויסי החובה מקרב החקלאים. לצורך כך חולקה דנמרק למספר מחוזות, שנקראו בדנית skipæn (המילה האנגלית skip, שממנה הגיעה המילה skipper – רב חובל, מקורה במילה הדנית skib – ספינה), שבהמשך הפכו להיות הדיוקסיות הדניות. באותה תקופה הוקמו גם בסיסים ומספנות ייעודיים של הצי. הם נבנו, הוחזקו והותאמו לצי המלכותי. הבסיס הימי ייעודי הראשון היה ברמרהולמד (Bremerholmd), לימים גאמלהולם (Gammelholm), בפרברי קופנהגן, בשנת 1500.
היסטוריה > הקמת הצי המלכותי

מקובל לראות את מועד הקמתו של הצי המלכותי הדני ב-10 באוגוסט 1510, כאשר המלך הנס מינה את אחד הואסלים שלו, הנריק קרומדיג (Henrich Krummedige), להיות " הקפטן הראשי וראש כל הקפטנים, האנשים והמשרתים שלנו, שכעת מינינו וציוונו להיות בים"
כאשר הוכתר המלך פרדריק השני בשנת 1559, הוא החל מיד בהרחבת הצי. מספר הבסיסים, המספנות והספינות עלה במהירות ורוב המשאבים נוצלו לבנייתן של ספינות חדשות, כלי נשק, הדרכה ושיטות לחימה. שוודיה, שהפכה להיות מדינה עצמאית, שלטה בחלק ניכר של הים הבלטי ואיימה על האינטרסים המסחריים של דנמרק. בתגובה לכך, סגרה דנמרק את מצר הים אורסונד ב-1568 בהניחה את היסודות לפרוץ המלחמה הסקונית (על שם מחוז סקונה שבדרום שוודיה) בשנים 1675-1679, שמונה שנים בלבד לאחר תום המלחמה הנורדית השנייה (1657-1660), שבמהלכה איבדה דנמרק את השטחים שמהווים היום את מחוזות סקונה, הלנד ובלקיניה שבשוודיה. בתקופה זו הוקצו משאבים נוספים לטובת הצי שזכה בניצחון בקרב מפרץ קוגה (Battle of Køge Bay) שמדרום לקופנהגן.
המלך כריסטיאן הרביעי, שעלה למלוכה בשנת 1588, המשיך בעקבות אביו. בראשית המאה ה-17, הוא הגדיל את מספר המספנות באופן משמעותי. הוא בנה בקופנהגן בתים שבהם התגוררו צוותי הספינות והמספנות.
היסטוריה > קולוניאליזם

בשנת 1701 מונה אולריק כריסטיאן גילדנלוב (Ulrik Christian Gyldenløve) כמפקד הצי. הוא העלה את קרנו של מקצוע הימאות והקים את האקדמיה המלכותית הימית. ב-1709 הצטרף לצי פטר ינסן ווסל (Peter Jansen Wessel). לימים הוא מונה כאדמירל והוביל ניצחונות רבים. ב-1712 הוא הצליח לשרוף 80 סיירות שוודיות ובכך נסללה הדרך לפרוץ המלחמה הצפונית הגדולה בשנים 1709-1720. מאחר שבאותה תקופה הייתה סקנדינביה במצב של שלום, התמקד הצי בהשגת משאבים במקומות אחרים בעולם וכתוצאה מכך החל התהליך של הקולוניאליזם באפריקה ובקריביים. נוכחות ימית קבועה החלה בים התיכון, כדי להגן על האינטרסים הדנים-נורווגים, בעיקר המלחמה בשוד ים. לפלגה של הצי בים התיכון היו מספר רב של התנגשויות עם המדינות הברבריות בהלך המאות ה-18 וה-19. בכמה הזדמנויות התנגשויות אלה הסלימו להיות מבצעים נרחבים. בין המקרים הללו בלטו הפגזת אלג'יר ב-1770, הפעולה בטריפולי ב-1797 ופעולתו של חיל המשלוח הסקנדינבי המשותף ב-1844 ששמה קץ אחת ולתמיד להתקפות של המדינות הברבריות על ספינות סוחר סקנדינביות באזור. הסכם נייטרליות נחתם בין דנמרק (כולל נורווגיה) לבין שוודיה, שגרם להרחבת הבסיס להתרחבות הסחר.
היסטוריה > המלחמות הנפוליאוניות

הבריטים, עקב הלחץ מצרפת, שאפו להגביל את הסחר הדני בימים, מאחר שהם האמינו שנפוליאון יצא נשכר מהסחר הדני. ב-1801, הם החליטו לתקוף את קו ההגנה הדני בקרב קופנהגן הראשון. קו ההגנה היה קטן במעט מהכוח התוקף והוא הוכרע בקלות. לפיכך נאלצה דנמרק לחתום על הסכם עם הבריטים. בשש השנים הבאות הצליחה דנמרק לא להיות מעורבת במלחמות הנפוליאוניות, עד לפרוץ  קרב קופנהגן השני ב-1807. בריטניה חששה שהצי הדני יפול בידיו של נפוליאון, ובכך יופר המאזן לטובתו. המלך כריסטיאן השביעי סירב למסור את הצי שלו לבריטניה למשמרת עד לסוף המלחמה והבריטים תקפו וכחלק מהתנאים שנחתמו לאחר הקרב הועברו ספינות הצי לבריטניה.
היסטוריה > התפתחות הצי

ב-1814 נפרדו דנמרק ונורווגיה בדרכי שלום לאחר יותר מ-300 שנים של שלטון משותף. באותה תקופה הופרד גם הצי המשותף לצי המלכותי הדני ולצי המלכותי הנורווגי. אט אט נבנה הצי מחדש, אך הוא לא הגיע לגודלו הקודם. יחד עם זאת הייתה אמונה בכוחו. האינטרסים באפריקה ובקריביים זכו לתשומת לב. ב-1845 משלחת מחקר שוגרה למשך שנתיים על ידי הקורבטה "גאלתיאה" (Galathea). במהלך מלחמת שלזוויג השנייה (1864), היה הצי עדיין קטן ומיושן באופן יחסי. רק ספינות קיטור מעטות היו בשימוש ולאלה הייתה השפעה חזקה במלחמה. כתוצאה מכך, הורגש הצורך להתחיל בתהליך התחדשות. עם פרוץ מלחמת העולם הראשונה ב-1914, הצי המלכותי הדני היה צי חדיש, מצויד בעיקר בספינות קיטור משוריינות והיו לו כבר מעט ספינות מפרש. במלחמה זו הייתה דנמרק מדינה נייטרלית.
היסטוריה > מלחמת העולם השנייה

בתקופה שבין מלחמות העולם, הייתה לצי המלכותי הדני, כמו שאר זרועות כוחות ההגנה של דנמרק, עדיפות נמוכה מבחינתם של הפוליטיקאים, בעיקר בין השנים 1929-1942 בתקופת כהונתו של ראש הממשלה תורוואלד סטאונינג (Thorvald Stauning). במהלך השנה הראשונה של הכיבוש הגרמני, סייע הצי לכוחות הכיבוש הגרמנים בשליית מוקשים בשל הדרישה להשאיר את תשתית קווי המעבורות פועלת. המתחים בין החיילים הגרמנים לבין כוחות ההגנה הדנים התגברו בהדרגה וב-29 באוגוסט 1943, במה שקרוי "מבצע ספארי", הצליחו אנשי הצי להטביע 32 מהספינות הגדולות שלהם בעוד שהגרמנים הצליחו לתפוס 14 מהספינות הגדולות בנוסף ל-50 מהספינות הקטנות. פעולה זו התבצעה על פי פקודות בעל פה שניתנו לקברניטי הספינות על ידי מפקד הצי, האדמירל וודל (Vedel), שהורה להם "לנסות ולהפליג לנמל הנייטרלי הקרוב, או לנמל הקרוב בשליטת בעלות הברית הקרוב ובמידה והדבר לא ניתן, יש להטביע את הספינה במים העמוקים ביותר האפשריים" מאוחר יותר הצליחו הגרמנים למשות ולהשמיש 15 מתוך הספינות הטבועות. במהלך הטבעת הצי הדני, קיבלו כמה ספינות הוראה לנסות להפליג לשוודיה ו-13 מתוכן הצליחו במשימה. כתוצאה ממהלך זה 32 מספנות הצי טובעו, 2 היו בגרינלנד (שהייתה בשליטת ארצות הברית), 4 הגיעו לשוודיה ו-14 נתפסו על ידי הגרמנים. בסתיו 1944 הפכו ספינות אלו באופן רשמי לשייטת הדנית בגלות. בספטמבר 1943 פוטר וודל על פי פקודה של ראש הממשלה וילהלם בול (Vilhelm Buhl) עקב פעולותיו העוינות כלפי הגרמנים.
היסטוריה > לאחר המלחמה

בשנת 1949 הצטרפה דנמרק לנאט"ו. כתוצאה מכך היא קיבלה סיוע רב בכסף ובחומרי גלם במסגרת תוכנית מרשל. יתר על כן, כמה ספינות נרכשו מאת הצי המלכותי הבריטי וספינות נוספות הועברו מהצי הגרמני, הקריגסמרינה שפורק.
במהלך המלחמה הקרה, הצי המלכותי הדני נבנה מחדש והפך להיות צי מודרני, כשמשימתו העיקרית הייתה להדוף פלישה אפשרית מצדן של מדינות ברית ורשה. פעילות אופיינית לתקופה הייתה הנחת מוקשים ימיים נרחבת ופעולות קרביות מהירות וקטנות ממדים. למודיעין הדני היו יכולות נרחבות, הצוללות הדניות אומנו לפעולה במים רדודים ובמקביל הוקמה יחידת קומנדו ימי. הבסיסים הראשיים של הצי הוקמו במהלך שנות החמישים בסיוע כספי של נאט"ו.
בעידן שלאחר המלחמה הקרה הצי המלכותי הדני עבר שינויים מהותיים. הדגש בפעולותיו עבר מהגנה מקומית לפעולות ברחבי תבל. מספר ספינותיו הוקטן אך כעת הם גדולות יותר. כמו כן הוא הפך להיות עצמאי יותר. בסוף שנות התשעים הוצאו מהשירות הפריגטות ושולות המוקשים הישנות מתקופת המלחמה הקרה. במחצית הראשונה של העשור הראשון של המאה ה-21 צומצם מספר היחידות של הצי וכלי שיט נוספים כמו סירות הטורפדו הוצאו מהשירות. במחצית השנייה של העשור צומצמו עוד יותר ממדי הצי והבולטים ביותר מבין סוגי כל השיט שהוצאו מהשירות היה צי הצוללות שהתקיים במשך 95 שנים ופורק מתוך כוונה לא להקימו יותר. מחמש פלגות בתחילת שנות התשעים נותרו בשנת 2006 שתי פלגות בלבד.
מאז 2017 טורבן מיקלסן מכהן בצפקיד מפקד הצי.
מבנה הצי

הגורם שמפקד על הצי המלכותי הדני היא האדמירליות (Søværnets Operative Kommando) שבראשו עומד מפקד הצי בדרגת אדמירל משנה.
מבנה הצי > פלגות הצי

כיום מחולק הצי לשתי פלגות:
פלגה 1 – מפקדתה ממוקמת בפרדריקסהבן (Frederikshavn) ותפקידה העיקרי הוא ההגנה על המים הטריטוריאליים של דנמרק, איי פארו וגרינלנד. משימות נוספות הן: סיור, חיפוש והצלה, הפעלת שוברות קרח, טיפול ומניעת זיהום נפט. בין השאר השתתפו כוחות של הפלגה בפעולות השיקום הסביבתי לאחר אירוע דליפת הנפט מהספינה היוונית "פרסטיג'" (Prestige) בשנת 2002 ובביצוע משימות העברת משלוחי מזון לקרן אפריקה
ספינת הצי הדני HDMS HVIDBJORNEN בסמוך לנואק, גרינלנדפלגה 2 – מפקדתה ממוקמת בקורסור (Korsør) והיא מתמחה בביצוע משימות בינלאומיות. היא משתתפת בפעולות משולבות עם ציים זרים, כמו: משימות הגנה משותפות, מבצעי סיוע במקרי אסון ומשימות פינוי לא-קרביות שונות.
מבנה הצי > יחידות נוספות

ספינת משמר החופים האמריקאי  לצד ספינת הצי הדני HDMS Vædderen במהלך תרגיליחידת סיוע ותחזוקה לוגיסטית לבסיסים.
כוחות מיוחדים
הקומנדו הימי
יחידת הסיור הארקטי – מבצעת משימות סיור במימי גרינלנד
כוח המשימה הדני – מבצע משימות סיוע, תמיכה והדרכה לחילות ים ברחבי העולם בזמני שלום ומלחמה.
מערך ההדרכה
בית הספר להכשרה בסיסית ולהכשרת מפקדים זוטרים
האקדמיה הימית – להכשרת קצינים
בתי הספר המקצועיים
בית הספר ללוחמה ימית
בית הספר להפעלת כלי נשק
בית הספר הטכני הימי
בית הספר הימי לבקרת נזקים
בסיס הצי Frederikshavnבית הספר לצלילה
משימות נוכחיות

בשנים האחרונות השתתף הצי המלכותי הדני במשימות הבאות:
מלחמת המפרץ (1990-1991)
הסגר הימי על יוגוסלביה (1993-1996 ו-1999)
מבצע ניקוי דליפת הנפט מהמכלית פרסטיג' (נובמבר 2002 – מרץ 2003)
מלחמת עיראק (2003)
יוניפי"ל (2006-2008)
כוח הכוננות הימי של נאט"ו (2007)
תוכנית המזון הבינלאומית בקרן אפריקה (2008)
כוח המשימה המשולב 150 למלחמה בטרור (2008)
מבצע שליית מוקשים בינלאומי (2009)
כוח המשימה המשולב 151 למלחמה ב שוד הימי לחופי סומליה (2009)
כוח הכוננות הימי של נאט"ו (2010)
מבצע מגן האוקיינוס – למלחמה בשוד הימי (2011-2012)
כוח המשימה המשולב 150 למלחמה בטרור (2012)
מבצע שומר השגשוג (2024)
ציוד > ספינות

כיום מפעיל הצי המלכותי הדני את כלי השיט הבאים:
| תמונה | סדרה | ייעוד | כמות   בשירות |
| --- | --- | --- | --- |
|  | Iver Huitfeldt-class | פריגטה להגנה אווירית | 3 |
|  | Absalon-class | ספינת תמיכה ופיקוד | 2 |
|  | Thetis-class | פריגטה | 4 |
|  | Knud Rasmussen-class | ספינת סיור | 2 |
|  | Sea Supply Class | ספינת שיקום סביבתי | 2 |
|  | Diana-class | ספינת סיור | 6 |
|  | Svanen-class | ספינת מפרש לאימונים | 2 |
|  | Holm class | ספינת סקר | 4 |
|  | Danbjørn-class   Thorbjørn-class | שוברת קרח | 3 |
|  | Sea Truck-class | ספינה להגנה סביבתית | 2 |
|  | Miljø-class | ספינה להגנה סביבתית | 2 |
|  | Lægtvand-class | ספינה להגנה סביבתית | 1 |
|  | HDMS Sleipner   ללא סדרה | ספינת תובלה | 1 |
|  | SKA-class | ספינת מיפוי | 2 |
|  | O-class | ספינת מיפוי | 2 |
|  | HDMY Dannebrog   ללא סדרה | יאכטה מלכותית | 1 |
|  | MSF-class | ציידת מוקשים | 4 |
|  | MRD-class | ציידת מוקשים | 6 |
|  | Storebro SB90E | ציוד נחיתה | 6 |
|  | VTS-class fast | כלי שיט לתגובה מהירה | 2 |
|  | MHV90 class | סירת סיור | 1 |
|  | Arvak class | ספינת שירות | 2 |
ציוד > מסוקים

טייסת 723 של חיל האוויר המלכותי הדני מפעילה עבור הצי 7 מסוקי וסטלנד לינקס (Westland Lynx) שפועלים על סיפוני הספינות במשימות השונות.
ראו גם

כוחות ההגנה של דנמרק
הערות שוליים

↑  מתוך ספר העובדות העולמי של ה-CIA
↑  "Danish Naval Historical Time Line: August". Retrieved 2008-07-28.
1 2  "Danish Navy left without any military options". Retrieved 2008-07-28.
↑  "Den danske Flotille 1944-1945" (בדנית)
↑  מידע על ספינות הצי מתוך אתר הבית (באנגלית)
↑  מידע על הסדרה באתר הבית של הצי (בדנית)
↑  Thetis Class, Denmark, naval-technology.com
שייטים ויקינגים בספינותיהם, ציור מהמאה ה-9 או ה-10
מרגרטה הראשונה, מלכת דנמרק, מייסדת הצי
קרב מפרץ קוגה (Battle of Køge Bay) - 1686
קרב קופנהגן הראשון - 1801
אחת מספינות הצי המלכותי שהוטבעו ב"מבצע ספארי", 29 באוגוסט 1943
ספינת הצי המלכותי הדני בתרגיל משותף עם ספינת הצי המלכותי הבריטי ועם הצי האמריקני
מבנה הצי המלכותי הדני
מסוק וסטלנד לינקס בשירות הצי
WannaCry

WannaCry (בתרגום לעברית: רוצה לבכות) הוא שמה של תוכנת כופר שהופצה כחלק ממתקפת הסייבר שהחלה ב-12 במאי 2017 ופגעה במאות אלפי מחשבים.
התוכנה, שידועה גם בשם WanaCrypt0r 2.0 שימשה במאי 2017 במתקפה על 230,000 מחשבים במעל ל-150 מדינות בעולם. התוכנה הצפינה מידע חשוב על גבי המחשב ותבעה ב-28 שפות שונות תשלום של 600 דולר בביטקוין לפענוח.
ב-18 בדצמבר 2017 היועץ לביטחון המולדת תחת דונלד טראמפ, טום בוסרט טען כי קוריאה הצפונית היא זו שעמדה מאחורי המתקפה, ובריטניה הצטרפה להאשמה.
נפגעי התוכנה

התוכנה פגעה בחברת התקשורת הספרדית טלפוניקה ומפעילות סלולר אחרות. בין המטרות שהותקפו נמצאים מספר בתי חולים השייכים לשירות הבריאות הלאומי הבריטי, חברת הרכבות הגרמנית דויטשה באן, חברת הלוגיסטיקה "פדקס" ויותר מאלף מערכות ברוסיה, בהם מחשבי חברת הרכבות הרוסית, משרד הפנים, משרד הבריאות, המשרד למצבי חירום והגנה אזרחית ומחשבי סברבנק ומפעילת הסלולר מגאפון.
התוכנה עשתה שימוש באקספלויט EternalBlue שפותח על ידי הסוכנות לביטחון לאומי. EternalBlue מנצל פרצת אבטחה שקיימת במחשבים שמריצים גרסאות לא מעודכנות של מערכות הפעלה מבית מיקרוסופט. המחשבים שהריצו את מערכת ההפעלה Windows XP, שלא נתמכה על ידי החברה כבר מספר שנים, נפגעו בצורה הנרחבת ביותר.
השפעות

התוכנה שהופצה ב-12 במאי 2017 פגעה קשות במערך המחשוב של שירות הבריאות הלאומי בבריטניה והביאה לכך שלרופאים לא הייתה יכולת לגשת לתיקי המטופלים וחולים רבים הופנו לבתי חולים אחרים. זאת לאחר שבשנת 2016, 42 מערכות מחשוב של שרותי הבריאות עדיין הריצו את גרסת Windows XP.
תגובות

ב-13 במאי 2017 מיקרוסופט סיפקה עדכון אבטחה קריטי לכל המחשבים שהריצו את Windows XP ו-Windows Server 2003, אף על פי שהחברה חדלה מלתמוך במערכות אלה עם המעבר לווינדוס 8. בצהרי 13 במאי 2017 מרקוס האצ'ינס (אנ'), האקר אנגלי הכותב בטוויטר תחת הכינוי @MalwareTechBlog רשם את הדומיין iuqerfsodp9ifjaposdfjhgosurijfaewrwergwea.com לאחר שגילה שהכופרה פונה אליה, ובכך הביא לעצירת התוכנה שהפסיקה לעבוד ולהתפשט.
לאחר שנודע לה על ההשפעה הקשה על מערכות הבריאות במדינה, ראש ממשלת בריטניה תרזה מיי אמרה שתוכנת הכופר לא כוונה נגד שירותי הבריאות הלאומיים וכי מדובר במתקפה בינלאומית שהשפיעה על מספר מדינות.
בשל חשש מפגיעה בתשתיות מחשוב ישראליות, הודיע שר התשתיות הלאומיות, האנרגיה והמים יובל שטייניץ על כוננות סייבר מוגברת.
הערות שוליים

↑  איום גלובלי? מתקפת סייבר רחבת היקף מתפשטת בעולם בשעות האחרונות
↑  Cybereason RansomFree Detects and Stops WannaCry Ransomware
↑  רפאל קאהאן, מתקפת סייבר עולמית: האקרים עשו שימוש בנוזקות כופר - בתי חולים בבריטניה שותקו, באתר כלכליסט, 12 במאי 2017
↑  What is Wannacry and how can it be stopped?
↑  Cyber-attack: US and UK blame North Korea for WannaCry, BBC, ‏19 בדצמבר 2017 (באנגלית)
↑  White House says North Korea was behind massive ‘WannaCry’ cyberattack in May
↑   אמיתי זיו, כל מה שרציתם לדעת על מתקפת הסייבר הגדולה בהיסטוריה, באתר TheMarker‏, 13 במאי 2017
↑   אמיתי זיו, כל מה שרציתם לדעת על מתקפת הסייבר הגדולה בהיסטוריה, באתר TheMarker‏, 13 במאי 2017
↑   עודד ירון, התקפת הסייבר שפגעה בעשרות מדינות - אפוקליפסה ידועה מראש, באתר הארץ, 13 במאי 2017
↑  "Ransomware virus plagues 75k computers across 99 countries". RT International (באנגלית אמריקאית). נבדק ב-12 במאי 2017. {{cite news}}:  (עזרה)
↑  Международную кибератаку "Хочется плакать" остановил один программист
↑  "Хочется плакать": вирус атаковал Минздрав, МЧС, МВД, РЖД, "Сбербанк" и "Мегафон"
↑   עודד ירון, נשק שנגנב מה-NSA הופעל במתקפת סייבר נרחבת, כולל נגד בתי חולים, באתר הארץ, 12 במאי 2017
↑  Larson, Selena (12 במאי 2017). "Massive ransomware attack hits 74 countries". CNNMoney. נבדק ב-12 במאי 2017. {{cite web}}:  (עזרה)
↑  'Accidental hero' finds kill switch to stop spread of ransomware cyber-attack, הגארדיאן
↑  מתקפת סייבר בינלאומית: פעילות בתי חולים שובשה, מאות ארגונים הושבתו, באתר וואלה, 13 במאי 2017
↑  תרחיש האימים במתקפת סייבר: שיתוק מערכות הנשמה, שיבוש מינון תרופות
↑  שטייניץ הכריז על כוננות סייבר מוגברת בתשתיות האנרגיה והמים של ישראל, באתר ביזפורטל, 13 במאי 2017
↑  אמיר בוחבוט, אמיר בוחבוט‏, לא ידוע מי אחראי למתקפת הסייבר: בעולם נאמד הנזק, ובישראל חוששים, באתר וואלה, 13 במאי 2017
דירת התשוקות

| --- | --- |
כרזת הסרט
כרזת הסרט
 מבוסס על:  מחזה של לורנס רומן
 בימוי:  דייוויד סוויפט
 הופק בידי:  פרדריק בריסון
 תסריט:  לורנס רומן, דייוויד סוויפט
 עריכה:  צ'ארלס נלסון
 שחקנים ראשיים:  ג'ק למון דין ג'ונס קרול לינלי
 מוזיקה:  פרנק דה וול
 צילום:  ג'וזף בירוק
 מדינה:  ארצות הברית ארצות הברית
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  23 באוקטובר 1963
 משך הקרנה:  110 דקות
 שפת הסרט:  אנגלית
 סוגה:  קומדיה רומנטית 
 הכנסות:  5,000,000 דולר
 דף הסרט ב־IMDb
 
דירת התשוקות (באנגלית: Under the Yum Yum Tree) הוא סרט קומדיה אמריקאי משנת 1963 בבימויו של דייוויד סוויפט, עם ג'ק למון, קרול לינלי ודין ג'ונס בתפקידים הראשיים.
התסריט מבוסס על מחזה בשם זה מאת לורנס נורמן שהועלה בברודוויי בשנת 1960 ובה שיחק דין ג'ונס באתו תפקיד.
הסרט היה מועמד לפרס גלובוס הזהב לסרט הטוב ביותר - קומדיה או מוזיקלי.
ג'ק למון היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.
תקציר העלילה

הוגן (ג'ק למון) הוא רווק בעל מלון דירות בשם קנטאור. הוא רודף נשים מושבע ומשכיר דירות במחירים נמוכים רק לצעירות נאות שהוא נוהג להציץ לדירותיהם ולהזמין אותן לדירת התשוקות שלו שבה הכל צבוע באדום כמו החליפה שלו, בר משקאות עשיר, פסלים אפריקנים ושני כינורות שמופעלים בלחיצת כפתור ומנגנים מוזיקה רומנטית. בחזית המלון פסל של קנטאור עם ראשו של הוגן.
רובין (קרול לינלי) ודייוויד (דין ג'ונס) הם סטודנטים חברים באותו קולג'. רובין מציעה לדייוויד לשכור דירה ביחד אבל לקיים אהבה אפלטונית ללא יחסי אישות עד שילמדו להכיר היטב אחד את השני.
הוגן מסכים לקבל את רובין אף על פי שהגיעה בחברת גבר. הוא מתכנן למרות זאת, לכבוש גם אותה.
איירין (אדי אדמס) היא דודתה של רובין והייתה מקודם אחת מאהובותיו של הוגן. היא מזהירה את רובין ממנו אך רובין אומרת שהיא מבוגרת דיה כדי להיזהר. גם המנקה דורקס (אימוגן קוקה) מזהירה את רובין ממנו. בעלה של המנקה הוא איש התחזוקה אדמס (פול לינד), הוא מעריץ את הוגן אך פוחד מאשתו.
הוגן מציץ לדירתם של רובין ודייוויד ומתחיל להתערב בחייהם. הוא משכנע את דייוויד לעסוק בספורט כדי להחליש את יצר המין שלו. בסוף יום מתיש, רובין מחכה לערב רומנטי עם דייוויד אך הוא חוזר מאימוני הספורט עייף כשכולו כואב ונרדם מיד.
הוגן מנצל את ההזדמנות ומזמין את רובין לבילוי במסעדה אך פרט לנשיקה לא קורה דבר. איירין רואה אותם במסעדה ולמחרת היא מפתיעה את הוגן במספרה וחובטת בו.
לבסוף עזבים אותו רובין דייוויד ואיירין וידידה צ'ארלס (רוברט לנסינג) עוזרים להם לארוז. גם דורקס ובעלה עוזבים. הוגן עצוב ומחליט שמעתה ישיר את הדירות רק לגברים אבל לפתע מגיעה מכונית עם צעירות והוגן מתעורר שוב לחיים ומזמין אותם בשמחה.
צוות השחקנים

| שם השחקן/ית | שם הדמות | הערות |
| --- | --- | --- |
| ג'ק למון | הוגן |  |
| קרול לינלי | רובין אוסטין |  |
| דין ג'ונס | דייוויד מנימג |  |
| אדי אדמס | איירין וילסון |  |
| פול לינד | אדמס | איש תחזקה |
| אימוגן קוקה | דורקס מרפי | מנקה |
| רוברט לנסינג | צ'ארלס הווארד |  |
אל תשלח לי פרחים

| --- | --- |
כרזת הסרט
כרזת הסרט
 מבוסס על:  המחזה "אל תשלח לי פרחים"
 בימוי:  נורמן ג'ואיסון 
 הופק בידי:  הארי קלר
 תסריט:  ג'וליוס אפשטיין 
 עריכה:  טרי ויליאמס
 שחקנים ראשיים:  דוריס דיי רוק הדסון טוני רנדל
 מוזיקה:  פרנק דה וול
 צילום:  דניאל ל. פאפ 
 מדינה:  ארצות הברית ארצות הברית
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  14 באוקטובר 1964
 משך הקרנה:  100 דקות
 שפת הסרט:  אנגלית
 סוגה:  קומדיה רומנטית 
 הכנסות:  9,129,247דולר
 הכנסות באתר מוג'ו:   sendmenoflowers
 דף הסרט ב־IMDb
 
אל תשלח לי פרחים (באנגלית: Send Me No Flowers) הוא סרט קומדיה רומנטית אמריקאי משנת 1964, בבימויו של נורמן ג'ואיסון, עם רוק הדסון, דוריס דיי וטוני רנדל בתפקידים הראשיים.
התסריט של ג'וליוס אפשטיין מבוסס על המחזה "אל תשלח לי פרחים" מאת נורמן ברש וקרול מור (1960).
זאת הקומדיה הרומנטית השלישית והאחרונה בה הופיעו ביחד הדסון, דיי ורנדל, לאחר דו-שיח בחדר המיטות (1959) ואהובי חזור אלי (1961).
שיר הנושא "אל תשלח לי פרחים" נכתב על ידי האל דייוויד וברט בכרך ומושר בפי דוריס דיי.